Nyeste Skilderie af Kiøbenhavn, 1830-05-08
Blandede Efterretninger. St. Petersborg. Visseligen hører nu St. Petersburg til de af Europas Hovedstæder, om hvilken det har høiere Interesse at have Kundskab frem for om Nogen. Tidligere Beskrivelser, saa vidt de ere os bekiendte, ere ikke tilstrækkelige dertil. Det er et eiendommeligt Træk af vor Tidsalder, at Hovedstæderne og Residenserne erholde en saa hurtig og overordentlig Tilvært, som ingensinde i tidligere Tider. En naturlig Følge deraf er, at ved de store Forandringer, som derved skee, tidligere Beskrivelser, hvor værdiefulde de og maatte være for deres Tid, snart blive til Antiquiteter. I Petersburg selv mangler man endnu en brugbar Veiviser. Her indtraadte foruden Aarsagerne, som den har havt tilfælles med andre Hovedstæder, endnu en særdeles, hvorved dens Forstørrelse i de sidste Decennier blev forøget den store Brand i Moskau. J det vi anmelde det nye Skrift: "Darstellung aus Ruslands Kaiserstadt und ihrer Umgegend bis Grosz Nowgorod, im Sommer 1828, vom Domherrn Dr. Meyer. Hamburg 1829. XIV og 464 S. i 8vo, behøve vi altsaa ikke først at bemærke, hvor passende for Tiderne det er; Men Forfatterens Navn, som siden hans Darstellung aus Jtalien allerede ved flere lignende Skrifter er bleven berømt, borger ogsaa allerede forud for, at her ikke er Tale om nogen tør Beskrivelse og Fortælling af de mærkværdige Gjenstande, hvilket ogsaa Titelens Valg lover. Jdet han taler om disse Gjenstande, skildrer han os tillige de Jndtryk, som Synet af samme har gjort paa ham. Vistnok maa han derved altsaa regne paa Læsere, som har en lignende Følelse for det Store og Skjønne, som saavel Kunsten som Naturen frembyder, og tillige derved forbinde Kundskaber paa hvilke han selv er saa rig omendskjønt ikke Kunstner, dog ved fortrolig Bekjendtskab med Kunstværker, og den lige saa fortrolige Omgang med Kunstnere af ethvert Slags. Hvor iøvrigt var Leilighed til Dadel, er ogsaa denne ikke dulgt, men stedse fremsagt med Beskedenhed. De Gjenstande hvorom Forfatteren taler ere vel i det Hele ordnede i hvisse Klasser, uden at han dog ængsteligen har bunden sig til en vis Orden. Vi vandre med ham gjennem den kolds sale Stad og dens Omgivelser. Den Maalestok med hvilken Alt her er bleven maalt, er en anden end den sædvanlige. Det Store og Ophøiede vælter frem saaledes som man kan vente det i Hovedstaden for det største Rige i Verden, men dog igjen mildnet ved det Skjønnes Charakter. Med den almindelige Udsigt over Staden begynder Forfatteren. Der gives vanskeligen nogen Stad hvis Skue mere imponerer. Den opstod ikke langsomt og tilfældig, det var Arbeidet af en Hersker, hvis Kæmpeaand afspeiler sig i den. Regelmæssigheden de snorlige ikke meget under hundrede Fod brede, Gader vare Følgerne deraf. J uoverskuelig Længde strækker sig her i Hovedgaderne Palads ved Palads. Den prægtige Neva-Flod med sine Broer staaer i Overeensstemmelse dermed. Man seer i Petersburg ikke den Trængsel og Tummel paa Gaderne som i London og Neapel. Kun den hurtige Kjørsel, som intet Forbud synes at kunne forhindre, er farlig. For andre i store Stæder saa sædvanlige Onder beskytter Sæderne og Sikkerheds Politiet. Af det meget Mærkværdige, som Forf. beskriver, kunde vi kun udhæve Noget. Overalt bliver man i denne store Stad erindret om dens Stifter. Og derfor gjør ei heller noget andet Mindemærke i Petersburg et saadant Jndtryk som det, hvilket Chatarina den Anden lod oprette ham paa Klippeblokken, som derfor maatte skaffes hertil fra Finland, den berømte statua equestris. et Værk af Falconet, som dog ved Klippeblokkens Tilhugning forsyndede sig mod sit eget Kunstværk.